AAI เด้ง 4% เก็งกำไร Q4/65 โต 36%-พีอีต่ำ โบรกชูเป้า 8.70 บ.
AAI ดีดกลับ 4% โบรกแนะนำราคาเป้าหมาย 8.70 บ. ชี้กำไรไตรมาส 4/65 โต 36% ทะลุ 270 ลบ.-พีอีต่ำ
AAI ดีดกลับ 4% โบรกแนะนำราคาเป้าหมาย 8.70 บ. ชี้กำไรไตรมาส 4/65 โต 36% ทะลุ 270 ลบ.-พีอีต่ำ
6 ก.พ. 2566

ผู้สื่อข่าวรายงานว่า วันนี้ (6 ก.พ.66) ราคาหุ้น บริษัท เอเชี่ยน อะไลอันซ์ อินเตอร์เนชั่นแนล จำกัด (มหาชน) หรือ AAI ณ เวลา 10:12 น. อยู่ที่ระดับ 7.30 บาท บวก 0.30 บาท หรือ 4.29% สูงสุดที่ระดับ 7.30 บาท ต่ำสุดที่ระดับ 7.10 บาท ด้วยมูลค่าการซื้อขาย 51.96 ล้านบาท

บล.กสิกรไทย ระบุในบทวิเคราะห์วันนี้ (6 ก.พ.) ว่า คาดงบไตรมาส 4/65 จะออกมาดี อยู่ที่ 273 ล้านบาท เพิ่มขึ้น 36% จากงวดเดียวกันของปีก่อน และเพิ่มขึ้น 3% จากไตรมาสก่อน หนุนจากการขยายกำลังการผลิตเพื่อรองรับความต้องการที่เพิ่มขึ้น ส่วนแนวโน้มปี 66 ผู้บริหารตั้งเป้าการเติบโตของรายได้ที่ 15% หนุนจากการขายอาหารสัตว์เลี้ยงและการขยายกำลังการผลิตเป็น 7,500 ตันต่อปี ซึ่งเท่ากับเพิ่มขึ้น 18% อิงจากแผนธุรกิจของลูกค้า AAI
นอกจากนี้หุ้น AAI ซื้อขายในราคาต่ำมาก พิจารณา PER ปี 66-67 ที่ 14 เท่า, 12.1 เท่า ขณะที่ PER เฉลี่ยปี 66 ของคู่แข่งทั่วโลกซื้อขายที่ 25.9 เท่า อีกทั้งค่าเงินบาทที่อ่อนค่าทุกๆ 1 บาทที่อ่อนค่ากว่าสมมติฐาน จะส่งผลบวกต่อ Bottom line ราว 4% แนะนำราคาเป้าหมาย 8.70 บาท